6. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1002 της 3/17 Σεπτ. 1951 (ΦΕΚ Α΄ 258)  Περί τρόπου διαθέσεως πόρων εξ εράνου «Πρόνοια Βορείου Ελλάδος». Λαβόν υπ’ όψιν την ανάγκην όπως εξασφαλισθώσιν οι αναγκαίοι πόροι δια την ενίσχυσιν των υπό την Προστασίαν της Α.Μ. της Βασιλίσσης τελουσών φιλανθρωπικών και κοινωνικών εκδηλώσεων, αποφασίζει: 1.Αι υπέρ του Εράνου «Πρόνοια Βορείου Ελλάδος» επιβληθείσαι, αναγνωρισθείσαι, ή καθ’ οιονδήποτε τρόπον περιεχόμεναι αυτώ εισφοραί και δωρεαί θέλουσι διατηρηθή και αφού εκλείψουν οι σκοποί δι’ ους αρχικώς επεβλήθησαν οι δε εξ αυτών πόροι διατίθενται προς ενίσχυσιν των υπό την προστασίαν Α.Μ. της Βασιλίσσης τελουσών φιλανθρωπικών επιδιώξεων. 2.Εις την περίπτωσιν ήθελον προκύψει πλεονάσματα εκ των άνω πόρων, δύναται η κατά τ’ ανωτέρω διάθεσις να ενργήται και διαρκούσης της επιτελέσεως των αρχικών σκοπών δι’ ους συνεστήθη ο Έρανος «Πρόνοια Βορείου Ελλάδος». 3.Η κατανομή των κατά τας ανωτέρω παραγράφους διατιθεμένων χρηματικών ποσών υπέρ τρίτων φιλανθρωπικών Οργανισμών, Ιδρυμάτων κλπ. θέλει συντελείται κατά τα εν παρ. 3 της υπ’ αριθ. 200 πράξεως από 1ης Μαρτ. 1950 του Υπουργικού Συμβουλίου καθοριζόμενα δια την διάθεσιν της επί της καταναλώσεως των σιγαρέττων επιβληθείσης εισφοράς. 4.Οι κατά τ’ ανωτέρω χρηματοδοτούμενοι υπό του Εράνου «Πρόνοια Βορείου Ελλάδος» Οργανισμοί, Ιδρύματα κλπ. θέλουσιν υπέχει ακεραίαν την ευθύνην δια την χρησιμοποίησιν των υπέρ αυτών διατιθεμένων χρηματικών ποσών δι’ ον αποκλειστικώς σκοπόν παρέχονται ταύτα και την περί αυτά διαχείρισιν. Εκδόσαν προς τούτο την παρούσαν υπ’ αριθ. 1002 πράξιν του, ήτις θέλει δημοσιευθή δια της Εφημερίδος της Κυβερνήσεως.                                                                     Σελ. 59 Πρόνοια Β.Ελλάδος 35.Α.ε.4     Πρόνοια Β. Ελλάδος 35.Α.ε.6 